# Табела 5.2.

Спецификација предмета

Студијски програм : ИАС АРХИТЕКТУРА
Назив предмета: ПОСЕБНИ ПРОБЛЕМИ ПРОЈЕКТОВАЊА СТАМБЕНИХ ЗГРАДА
Наставник/наставници: Милица Б. Живковић
Статус предмета: Изборни
Број ЕСПБ: 4
Услов: Нема
Циљ предмета Упознавање студената са методологијом архитектонског пројектовања кроз истраживачки рад на тему посебних проблема становања. Свеобухватном анализом утицајних фактора, узимајући у обзир програм и контекст, као и истраживањем репрезентативних примера архитектонске праксе у домену испитиване проблематике студенти усвајају одговарајуће аналитичке методе у процесу пројектовања. Обучавање студената да пројектовање препознају као процес доношења одлука и развију вештине у решавању посебних проблема и аспеката пројектовања.
Исход предмета Студент је оспособљен да самостално спроведе теоријско истраживање и целовито и свеобухватно сагледа пројектантски проблем методом посматрања и анализе у оквирима специфичног архитектонског програма.
Садржај предмета Теоријска настава У зависности од теме задатка, теоријска настава се фокусира на одговарајући методолошки приступ, где се кроз предавања и дискусију успоставља теоријски оквир за аналитичко и критичко промишљање о датом проблему. Полазиште у истраживању је анализа утицајних фактора и захтева конкретног пројектног програма. Анализом услова локације на макро и микро нивоу, разматрају се потенцијали специфичног подручја да прихвати планом предвиђени садржај. Паралелно се спроводи и анализа архитектонског програма (пројектног задатка), његовог садржаја и структуре. Презентацијом спроведених анализа локације и програма студенти добијају смернице за самостални истраживачки рад. Анализом и презентацијом репрезентативних примера из домаће и светске архитектонске праксе на тему посебних проблема становања, стимулише се креативност студената, уз доношење закључака о основним принципима пројектовања у домену истраживане проблематике. Практична настава У складу са задатом темом студенти израђују семинарски рад који представља индивидуално истраживање, уз самосталан избор под-теме и одговарајуће локације за пројектантску интервенцију. Анализом услова и утицаја, специфичности пројектног програма студент доноси одговарајуће закључке о повољности одабраног подручја за реализацију стамбеног концепта. Истраживањем архитектонске праксе у домену специфичних проблема становања, студенти артикулишу сазнања о контексту градње са усвојеним принципима пројектовања. Рад се одвија индивидуално, уз стални надзор и консултације са наставником и сарадником.
Литература Петровић Иван, О проблемима и методама пројектовања, Архитектонски факултет, Београд, 1977. Горан Јовановић, Увод у архитектонско пројектовање, ГАФ Ниш, 2013. Бајлон Мате: Становање, тема 1: Организација стана. Архитектонски факултет Београд, 1979. Бајлон Мате: Становање, теме: 2, 3, 4 и 5. Архитектонски факултет Београд, 1980. Алексић Бранко: Стамбена средина, Свеска 9. Архитектонски факултет Београд, 1975. Алексић Бранко: Становање, Свеска 4. Архитектонски факултет Београд, 1983. Кнежевић Гроздан: Вишестамбене зграде, Техничка књига, Загреб, 1986. Лојаница Милан: Записи са цртаћег стола, Архитектура урбанизам, бр. 74 – 77, Београд, 1975. Марушић Дарко: Пројектовање 2 – вишепородично становање, свеска 3,4,5,6 и 8, АФ, Београд, 1999-2001. год.
Број часова активне наставе	Теоријска настава: 2	Практична настава: 1
Методе извођења наставе Предавања се реализују кроз презентације и интерактивну наставу у оквирима задате теме; Практична настава подразумева индивидуални истраживачки рад под надзором менторског тима (наставник и сарадник); Консултације
Оцена знања (максимални број поена 100)
Предиспитне обавезе	поена	Завршни испит	поена
активност у току предавања	писмени испит- семинарски рад	100
практична настава	усмени испт	-
колоквијум-и	..........
семинар-и

1